**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2020-05-13 Nr. TAR1-91

Posėdis įvyko 2020 m. gegužės 6d. (13.00 val.)

Posėdžio pirmininkas Viktor Senčila, Klaipėdos miesto savivaldybės tarybos narys.

Posėdžio sekretorius Aistė Valadkienė, Jaunimo reikalų koordinatorė.

Dalyvavo: Aistė Moteikaitienė, Reda Švelniūtė, Harold Kovs, Edmundas Kvederis, Nijolė Laužikienė, Angelė Lileikienė,Gražina Markvaldienė, Rima Mickienė, Jolanta Mileškienė, Viktorija Palubinskienė, Vilija Prižgintienė, Andželika Rimkuvienė, Ričardas Zulcas, Tomas Eikinas.

Svečiai – Kazys Puipinis ir Alina Šoparė – Klaipėda ID atstovai.

DARBOTVARKĖ:

1. Dėl korona viruso poveikio Klaipėdos švietimo įstaigų darbui, dėl mokslo metų užbaigimo organizavimo ir kt. problemų (*KMART narių pasisakymai ir diskusija);*

2. Dėl einamųjų metų studijų krypčių grupių patvirtinimo Klaipėdos miesto savivaldybės stipendijų konkursui *(A. Valadkienė, Klaipėda ID);*

3. Dėl aukštųjų mokyklų konsorciumo veiklos *(A. Valadkienė, R. Švelniūtė);*

1.SVARSTYTA. Dėl korona viruso poveikio Klaipėdos švietimo įstaigų darbui, dėl mokslo metų užbaigimo organizavimo ir kt. problemų (*KMART narių pasisakymai ir diskusija)*.

Įvyko diskusija apie pasikeitusią darbo aplinka karantino laikotarpiu. Visos aukštosios mokyklos itin greitai prisitaikė prie pasikeitusių aplinkybių ir vedė paskaitas nuotoliniu būdu. V. Prižgintienė paminėjo, kad sunkiausia buvo prisitaikyti bendrojo ugdymo mokykloms, nes anksčiau tokios praktikos neturėjo. A. Moteikiatienė paminėjo, kad LCC jau baigė mokslo metus ir kad daug užsieniečių (studentų) pasiliko Lietuvoje. Šiems studentams gali būti bus sunku susirasti darbą vasaros metu. Ji paklausė, galbūt Klaipėda ID galėtų pagelbėti šioje situacijoje, suteikiant daugiau informacijos užsieniečiams, kur jie galėtų įsidarbinti. R. Zulcas paminėjo, kad už užsieniečių įdarbinimą yra atsakingas Klaipėdos m. savivaldybės administracijos vyriausiasis patarėjas D. Petrolevčius. Jis jam perduos informaciją ir pasvarstys, kokias būtų galima taikyti priemones.

NUTARTA. Išklausyta informacija.

2. SVARSTYTA. Dėl einamųjų metų studijų krypčių grupių patvirtinimo Klaipėdos miesto savivaldybės stipendijų konkursui *(A. Valadkienė, Klaipėda ID);*

A. Valadkienė informavo tarybos narius, kad kiekvienais metais KMART tvirtina studijų krypčių grupes stipendijų konkursui, tačiau prieš tvirtinant šiais metais Klaipėda ID atstovai turėjo pasiūlymą tarybos nariams. A. Valadkienė pakvietė K. Puipinį (Klaipėda ID atstovą) pristatyti savo pasiūlymą dėl studijų krypčių stipendijų konkursui. K. Puipinis akcentavo, kad norint kurti IT ekosistemą Klaipėdoje, būtina didinti IT studentų skaičių. Remiantis statistika, kol kas tokios krypties studentų daugiausiai paruošia Vilnius ir Kaunas. Taigi, šie miestai pirmauja pagal paslaugų centrų įsikūrimą. Norint, kad tokie centrai atsirastų Klaipėdoje, būtina sutelkti įvairias priemones į IT studentų pritraukimą, šių studijų krypčių gerinimą.

V. Senčila pasiūlė balsuoti dėl pritarimo 2020 m. skirti stipendijas informatikos studijų krypčių grupei.

Už balsavo – 12, prieš – 1, susilaikė – 2.

A. Valadkienė paminėjo, kad šiuo metu labai sunku yra patikrinti stipendijų skyrimo priemonės efektyvumą. Susiduriama su problema, kad studentai gavę stipendijas yra išbraukiami iš studentų registro už nepažangumą arba nebetęsia studijų Klaipėdoje. Reikėtų pagalvoti apie stipendijų nuostatų keitimą, nustatant griežtesnius apribojimus studentams, gaunantiems stipendijas.

R. Vaičekauskaitė pasiūlė į stipendijų vertinimą įtraukti labiau aukštąsias mokyklas, vykdyti tiesioginius pokalbius su studentais.

R. Švelniūtė pasiūlė atlikti analizę. V. Senčila įpareigojo A. Valadkienę kartu su Klaipėdos ID atstovais atlikti analizę apie stipendijų konkursą iki sekančio posėdžio.

NUTARTA. 2020 m. stipendijas skirti informatikos studijų krypčių grupei. Parengti stipendijų konkurso analizę iki sekančio KMART posėdžio.

3.SVASTYTA. Dėl aukštųjų mokyklų konsorciumo veiklos *(A. Valadkienė, R. Švelniūtė);*

R. Švelniūtė informavo, kad oficialaus konsorciumo šiuo metu nėra, tačiau skatinamos aukštosios mokyklos bendradarbiauti prie atskirų projektų, kaip pavyzdžiui bendra rinkodaros iniciatyva „Kol jaunas”, kuria siekiama didinti asmenų, studijuojančių Klaipėdoje, skaičių. Taip pat paprašyta aukštųjų mokyklų dalyvaujant projektuose, siūlyti prie jų prisijungti ir Savivaldai.

NUTARTA. Išklausyta informacija.

4. Kiti klausimai. Dėl kito posėdžio datos ir darbotvarkės *(V. Senčila).*

V. Senčila informavo tarybos narius, kad kitas posėdis numatomas birželio 17 d. 13 val.

Kitame posėdyje planuojama svarstyti II ketvirtyje likusius klausimus dėl profesinio orientavimo verslo įmonėse (šėšeliavimo) (*pristatytojas V. Prižgintienė)* bei ryšių tarp mokslo ir verslo formavimas: MTEP veiklos aukštosiose mokyklose orientavimas į Klaipėdos miesto ir vakarų Lietuvos regiono poreikių tenkinimą *(pristatytoja G. Markvaldienė.).*

NUTARTA. Sekantį KMART posėdį organizuoti birželio 17 d. 13.00 val.

|  |  |  |
| --- | --- | --- |
| Posėdžio pirmininkas |  | Viktor Senčila |
|  |  |
| Posėdžio sekretorius |  | Aistė Valadkienė |